Lisa 2

21.04.2020 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/20/0829-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 1-13/20/0829-1 MUUTMINE**

**08.03.2024**

**Transpordiamet** (Maanteeameti õigusjärglane[[1]](#footnote-2)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**OÜ Protrailer**, registrikoodiga 10866953, aadressiga Liivakandi tee 16, Loo alevik, Jõelähtme vald, 74201 Harju maakond (edaspidi **Teostaja**), mida esindab juhatuse liige Tarmo Paldermaa, kes tegutseb põhikirja alusel,

vahel on sõlmitud 21.04.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0829-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 13.02.2024 numbriga 11.2-7/24/4332-1) Lepingu punkti 2.2. muutmiseks. Teostaja soovib Lepingu punkti 2.2. lisada õiguse teostada Ülevaatust esmakordselt kasutusele võetavatele O4-kategooria FGM TRAILERS sõidukitele. Transpordiametile teadaolevalt on sõiduki valmistaja poolt väljastatud tüübikinnitustunnistustel täpne marginimetus FGM.;
4. 03.05.2022 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele O4-kategooria GÜRLESENYIL TREYLER, O4-kategooria WIELTON ning O4-kategooria LANGENDORF sõidukitele (edaspidi* ***Sõiduk****)*“.;
5. Lepingu punktis 11.3. on märgitud: „*Pooltevahelised Lepinguga seonduvad teated peavad olema Lepinguga samas vormis, välja arvatud Lepingus otseselt sätestatud juhtudel või juhul, kui need on informatiivse iseloomuga, millel ei ole õiguslikke tagajärgi. Maanteeamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2 nimetatud elektronposti aadressile e-kirjaga. Nimetatud e-kiri loetakse Teostaja poolt kättetoimetatuks selle saatmisele järgnevaks tööpäevaks*“.;
6. Lepingu punktis 12.1. on märgitud: „*Maanteeameti poolt: Rait Parve, e-post: rait.parve@mnt.ee, telefon 620 1343, Jürgo Vahtra, e-post: jurgo.vahtra@mnt.ee, telefon 620 1251.*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele   
O4-kategooria GÜRLESENYIL TREYLER, O4-kategooria WIELTON, O4-kategooria LANGENDORF ning O4-kategooria FGM sõidukitele (edaspidi **Sõiduk**).“.

1. Muuta Lepingu punkti 11.3. ning sõnastada see uues redaktsioonis alljärgnevalt:

„11.3. Pooltevahelised Lepinguga seonduvad teated peavad olema Lepinguga samas vormis, välja arvatud juhul, kui need on informatiivse iseloomuga, millel ei ole õiguslikke tagajärgi. Transpordiamet võib edastada Ülevaatusega seonduvat informatsiooni, sealhulgas Ülevaatust puudutavaid juhendeid või soovitusi punktis 12.2. nimetatud elektronposti aadressile e-kirjaga. Nimetatud e-kiri loetakse Teostaja poolt kättesaaduks selle saatmisele järgnevaks tööpäevaks.“.

1. Muuta Lepingu punkti 12.1. ning sõnastada see uues redaktsioonis alljärgnevalt:

„12.1. Transpordiameti poolt:

Riina Samelselg, e-post: info@transpordiamet.ee, telefon +372 620 1200.“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks Lepingu nr 1-13/19/0688-1 03.05.2022 sõlmitud lisa 1.
3. 21.04.2020 sõlmitud Lepingu nr 1-13/20/0829-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

**Transpordiamet** **OÜ Protrailer**

Registrikood: 70001490 Registrikood: 10866953

Asukoht: Valge 4 Asukoht: Liivakandi tee 16, Loo alevik

11413 Tallinn Jõelähtme vald, 74201 Harju maakond

Telefon: +372 620 1200 Telefon: +372 501 7788  
E-post: info@transpordiamet.ee E-post: info@protrailer.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-2)